《宿山丹县城》
清代·叶昌炽

山丹汉本作删丹，删字分明映日残。渠水穿城潴近市，边墙负郭碱为滩。

清泉㶁㶁喧堤柳，古县峨峨屋兰。惊喜沙州都督字，神钟光怪出雷坛。

风高大斗暮云愁。战骨隋宫未首邱。地控紫台连朔漠，河从黑水导西流。

围场猎罢先挏马，下泽车来并驾牛。未到授衣寒已到，雪深踰尺稞无收。

作者简介：叶昌炽，字颂鲁，一字缘裻，号鞠裳，长洲人。光绪己丑进士，改庶吉士，授编修，历官侍讲。